કુછ નયા લાઓ, યાર સદૈવ અદૃશ્ય રહેતા આદિત્ય ચોપડા પોતે પોતાના બૅનરની કે અત્યારની બૉલીવુડની ફિલ્મો જોતા હશે કે કેમ ખબર નહીં, પરંતુ તેમની આ ફિલ્મ પૂરેપૂરી ક્લિશે અને કન્ફ્યુઝ્ડ છે. તેઓ પોતે રોમ-કૉમ, કમિંગ ઑફ એજ ફિલ્મ બનાવવા માગે છે; પ્યૉર રોમૅન્ટિક કે ખાલી કૉમેડી બનાવવી છે કે પછી એવી ફિલ્મોની પૅરડી બનાવવી છે એ જ સમજાતું નથી. ફિલ્મનાં પાત્રો જેટલી જ આ ફિલ્મ અને એના મેકર પણ કન્ફ્યુઝ્ડ છે. જોકે થૅન્ક ગૉડ, આપણા માટે કોઈ કન્ફ્યુઝન નથી. કમિટમેન્ટ ફોબિક યુવાનોની આ ઘિસી-પિટી અર્બન ગાથા સંપૂર્ણપણે અવગણી શકાય એવી છે. રણવીર સિંહના ફૅન હો તો એકાદ વખત કોઈ જ અપેક્ષા વિના માત્ર ટાઇમપાસ માટે એકવીસમી સદીના અંત સુધીમાં ગમે ત્યારે જોશો તોય કશું ખાટુંમોળું થવાનું નથી.